- Hindi News
- National
- तीन शहरों में बच्ची को खोजती रही पुलिस, पड़ोसी का घर ही नहीं देखा, खुद हत्यारा करता रहा तलाशी का ना
तीन शहरों में बच्ची को खोजती रही पुलिस, पड़ोसी का घर ही नहीं देखा, खुद हत्यारा करता रहा तलाशी का नाटक
भास्कर संवाददाता| श्रीगंगानगर
छहसालकी बच्ची की तलाश में पुलिस की बड़ी लापरवाही उजागर हुई है। पुलिस ने मंगलवार को बच्ची के लापता होने का पता लगने पर तीन टीमें बनाकर संगरिया, अबोहर हनुमानगढ़ में तो भेज दी, लेकिन अड़ोस-पड़ोस के घरों को तलाश करना ही भूल गई। रात 11 बजे पुलिस को पड़ोसियों के घरों की तलाशी याद आई। तब अंधेरे में पुलिस को कुछ नहीं दिखा। फिर बुधवार सुबह दुबारा से पड़ोसियों के घर की तलाशी ली गई, तक जाकर बच्ची की हत्या का राज खुला। बहरहाल, अभी लापरवाही पर पुलिस कुछ भी कहने से बच रही है।
पुलिस ने देर रात 11 बजे आशु के घर की जांच की थी। तब अंधेरा होने पर पुलिस को कोई सुराग नहीं लगा। फिर एसपी के आदेश पर बुधवार सुबह श्रीगं गानगर से मानव तस्करी विरोधी यूनिट सादुलशहर पहुंची। वहां उसने बच्ची के घर से लेकर आसपास के घरों में नए सिरे से तलाशी लेनी शुरू की। इसी दौरान आरोपी आशु के घर में तो कुछ नहीं मिला, लेकिन छत पर खोजबीन की तो वहां बच्ची के जूते दिखाई दिए। ये जूते बच्ची के थे, जिन्हें उसके परिजनों ने पहचान लिया। इसके बाद पुलिस ने आशु से सख्ती से पूछताछ की तो उसने सारा सच उगल दिया। तलाशी के दौरान भी आशु उसके परिजन पुलिसकर्मियों को छत पर जाने से रोकने के लिए अलग-अलग बहाने भी बनाते रहे। फिर आरोपी की निशानदेही से ही बच्ची का शव कमरे में रखे कूलर से बरामद कर लिया गया। आरोपी के घर से मृतका के कपड़े, जूते बरामद करने के साथ ही कूलर से फिंगर प्रिंट भी लिए गए हैं।
दुष्कर्म की आशंका इसलिए: बच्ची की पेंट बदली हुई थी
बच्चीका पुलिस ने शव बरामद किया तो उसकी पेंट बदली हुई थी। इससे पुलिस को आशंका है कि आरोपी ने बच्ची से दुष्कर्म भी किया। पुलिस ने आरोपी से पूछताछ के बाद बताया कि बच्ची का बुधवार को भी शव बरामद नहीं होता तो रात को वह शव को ठिकाने लगाने वाला था। उसका प्लान था कि कहीं गड्ढा खोदकर बच्ची का शव दफना दिया जाए। एसपी राहुल कोटोकी ने बताया कि आरोपी युवक ने हत्या करना कबूल कर लिया है। उससे विस्तृत पूछताछ जारी है। साक्ष्य जुटाए जा रहे हैं। बाकी जानकारी गुरुवार को दी जाएगी।
पुलिस को छकाता रहा, पुलिस भी उसी पर यकीन करती रही
आशुसोनी मंगलवार को दिनभर पुलिस की जांच में शामिल रहा और यही नाटक करता रहा कि वह बच्ची को तलाश रहा है। मकसद यही था कि वह पुलिस के हर एंगल पर नजर रख सके और पुलिस को इधर-उधर छकाता रहे। इतना ही नहीं, लोग जहां भी एकत्र होते, वह उनमें शामिल होकर बच्ची के गुम होने पर सहानुभूति जताता। कभी किसी तांत्रिक द्वारा बच्ची को ले जाने की बातें करता तो कभी अपहरण की। तलाश के लिए सोशल मीडिया की भी मदद ली गई। सूचना देने पर 50 हजार रुपए देने की बात भी कही।
tgl_Latn sot_Latn hin_Deva hin_Deva san_Deva hin_Deva hin_Deva hin_Deva hin_Deva hin_Deva hin_Deva